Document ID: 32002R1216

KOMISIJAS REGULA (EK) Nr. 1216/2002
(2002. gada 5. jūlijs),
ar ko groza Regulu (EK) Nr. 2300/97 par sīki izstrādātiem noteikumiem, lai īstenotu Padomes Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 25. jūnija Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību 1, kurā jaunākie grozījumi izdarīti ar Regulu (EK) Nr. 2070/98 2, un jo īpaši tās 5. pantu,
tā kā:
(1) Komisijas Regula (EK) Nr. 2300/97 3, kurā jaunākie grozījumi izdarīti ar Regulu (EK) Nr. 1336/2001 4, kas nosaka noteikumus pasākumu īstenošanai, lai uzlabotu medus ražošanu un tirdzniecību.
(2) Dalībvalstu ziņojumos, kas sniegti, lai atjaunotu tos datus par stāvokli nozarē, kuri paredzēti Regulas (EK) Nr. 2300/97 1. panta a) punktā, ir mainījušies saimju skaiti. Tādēļ jāgroza minētās regulas I pielikums.
(3) Regulas (EK) Nr. 2300/97 2. panta 2. punkts nosaka ikgadējās programmās paredzēto pasākumu īstenošanas pēdējo dienu. Līdz ar to jauno I pielikumu pirmoreiz piemēro ikgadējai programmai attiecībā uz 2002./2003. tirdzniecības gadu.
(4) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2300/97 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šo regulu pirmoreiz piemēro ikgadējām programmām attiecībā uz 2002./2003. tirdzniecības gadu.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 5. jūlijā

Labels: 2
17
19
7
3
6